Document ID: 31998R2461

Tarybos reglamentas (EB, EAPB, Euratomas) Nr. 2461/98
1998 m. lapkričio 12 d.
iš dalies keičiantis Reglamentą (EAPB, EEB, Euratomas) Nr. 300/76, apibrėžiantį turinčių teisę gauti išmokas už pamaininį darbą pareigūnų kategorijas, išmokų dydžius ir jų mokėjimo sąlygas
EUROPOS SĄJUNGOS TARYBA,
atsižvelgdama į Europos Bendrijų jungtinės Tarybos ir jungtinės Komisijos steigimo sutartį,
atsižvelgdama į Komisijos pasiūlymą, pateiktą pasikonsultavus su Tarnybos nuostatų komitetu [1],
kadangi, atsižvelgiant į 1998 m. lapkričio 12 d. Tarybos reglamentą (EB, EAPB, Euratomas) Nr. 2458/98, iš dalies keičiantį Reglamentą (EEB, Euratomas, EAPB) Nr. 259/68, nustatantį Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, taip pat kitus jiems taikomus reglamentus dėl atlyginimo, pensijų ir kitų finansinių teisių nustatymo eurais [2], Tarybos reglamentas (EAPB, EEB, Euratomas) Nr. 300/76 [3] turėtų būti iš dalies pakeistas,
PRIĖMĖ ŠĮ REGLAMENTĄ:
1 straipsnis
Tarybos reglamente (EAPB, EEB, Euratomas) Nr. 300/76 terminas "Belgijos frankai" pakeičiamas terminu "eurai", o sumos, išreikštos Belgijos frankais, pakeičiamos jų ekvivalentais, išreikštais eurais, laikantis Tarybos nustatyto keitimo kurso.
Taikomos taisyklės, susijusios su sumų apvalinimu, nustatytos 1997 m. birželio 17 d. Tarybos reglamentu (EB) Nr. 1103/97 dėl tam tikrų nuostatų, susijusių su euro įvedimu [4].
2 straipsnis
Pagal šį reglamentą 1999 m. sausio 1 d. Komisija Tarybos reglamente (EAPB, EEB, Euratomas) Nr. 300/76 nurodytas sumas Belgijos frankais konvertuoja į eurus; šios vertės skelbiamos Europos Bendrijų oficialiajame leidinyje 1999 m. sausio mėn.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1999 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. lapkričio 12 d.

Labels: 2
11
15